CELEX: 32019D0604
Language: sk
Date: 2019-04-11 00:00:00
Title: Vykonávacie rozhodnutie Komisie (EÚ) 2019/604 z 11. apríla 2019, ktorým sa menia prílohy I a III k rozhodnutiu 2010/472/EÚ, pokiaľ ide o zahrnutie Spojeného kráľovstva Veľkej Británie a Severného Írska a niektorých z jeho závislých území Britskej koruny do zoznamov tretích krajín alebo ich častí, z ktorých sa povoľuje dovoz zásielok spermy, vajíčok a embryí oviec a kôz do Únie [oznámené pod číslom C(2019) 2838] (Text s významom pre EHP)

12.4.2019   
               
               
                  SK
               
               
                  Úradný vestník Európskej únie
               
               
                  L 103/47
               
            
         VYKONÁVACIE ROZHODNUTIE KOMISIE (EÚ) 2019/604
         z 11. apríla 2019,
         ktorým sa menia prílohy I a III k rozhodnutiu 2010/472/EÚ, pokiaľ ide o zahrnutie Spojeného kráľovstva Veľkej Británie a Severného Írska a niektorých z jeho závislých území Britskej koruny do zoznamov tretích krajín alebo ich častí, z ktorých sa povoľuje dovoz zásielok spermy, vajíčok a embryí oviec a kôz do Únie
         
            
               [oznámené pod číslom C(2019) 2838]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch Spoločenstva uvedených v prílohe A oddiele I smernice 90/425/EHS, a na ich dovoz do Spoločenstva (1), a najmä na jej článok 17 ods. 2 písm. b), článok 17 ods. 3, článok 18 ods. 1 prvú zarážku a článok 19 úvodnú vetu a písm. b),
         keďže:
         
                     (1)
                  
                  
                     Spojené kráľovstvo 29. marca 2017 predložilo oznámenie o svojom úmysle vystúpiť z Únie podľa článku 50 Zmluvy o Európskej únii (ďalej len „Zmluva o EÚ“). Európska rada 22. marca 2019 po dohode so Spojeným kráľovstvom prijala rozhodnutie (EÚ) 2019/476 (2), ktorým sa predlžuje lehota podľa článku 50 ods. 3 Zmluvy o EÚ. V súlade s uvedeným rozhodnutím sa v prípade, že Dolná snemovňa Spojeného kráľovstva najneskôr do 29. marca 2019 neschváli dohodu o vystúpení, lehota stanovená v článku 50 ods. 3 Zmluvy o EÚ predĺži do 12. apríla 2019. Keďže dohoda o vystúpení nebola schválená do 29. marca 2019, právo Únie sa od 13. apríla 2019 na Spojené kráľovstvo a v Spojenom kráľovstve (ďalej len „dátum vystúpenia“) prestane uplatňovať.
                  
               
                     (2)
                  
                  
                     V prílohe I k rozhodnutiu Komisie 2010/472/EÚ (3) sa stanovuje zoznam tretích krajín alebo ich častí, z ktorých členské štáty majú povoliť dovoz zásielok spermy oviec a kôz, a v prílohe III zoznam tretích krajín alebo ich častí, z ktorých členské štáty majú povoliť dovoz zásielok vajíčok a embryí oviec a kôz.
                  
               
                     (3)
                  
                  
                     Spojené kráľovstvo Veľkej Británie a Severného Írska poskytlo záruky potrebné na to, aby uvedená krajina a niektoré z jej závislých území Britskej koruny aj od dátumu vystúpenia spĺňali podmienky stanovené v rozhodnutí 2010/472/EÚ, pokiaľ ide o dovoz zásielok spermy, vajíčok a embryí oviec a kôz do Únie, a to tak, že budú dodržiavať súlad s právnymi predpismi Únie počas počiatočného obdobia aspoň deviatich mesiacov.
                  
               
                     (4)
                  
                  
                     Vzhľadom na tieto osobitné záruky, ktoré poskytlo Spojené kráľovstvo Veľkej Británie a Severného Írska, a s cieľom zabrániť akémukoľvek zbytočnému narušeniu obchodu po dátume vystúpenia by sa Spojené kráľovstvo Veľkej Británie a Severného Írska a niektoré z jeho závislých území Britskej koruny mali zahrnúť do zoznamov tretích krajín a ich častí stanovených v prílohách I a III k rozhodnutiu 2010/472/EÚ, z ktorých je povolený dovoz spermy, vajíčok a embryí oviec a kôz do Únie.
                  
               
                     (5)
                  
                  
                     Prílohy I a III k rozhodnutiu 2010/472/EÚ by sa preto mali zodpovedajúcim spôsobom zmeniť.
                  
               
                     (6)
                  
                  
                     Toto rozhodnutie by sa malo uplatňovať od 13. apríla 2019 s výnimkou prípadu, že právo Únie sa bude na Spojené kráľovstvo Veľkej Británie a Severného Írska a v ňom naďalej uplatňovať aj v uvedenom dátume.
                  
               
                     (7)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Prílohy I a III k rozhodnutiu 2010/472/EÚ sa menia v súlade s prílohou k tomuto rozhodnutiu.
         
         
            Článok 2
            Toto rozhodnutie sa uplatňuje od 13. apríla 2019.
            Ak sa však právo Únie bude na Spojené kráľovstvo Veľkej Británie a Severného Írska a v ňom naďalej uplatňovať aj v uvedenom dátume, toto rozhodnutie sa uplatňovať nebude.
         
         
            Článok 3
            Toto rozhodnutie je určené členským štátom.
         
         
            V Bruseli 11. apríla 2019
            
               
                  Za Komisiu
               
               Jyrki KATAINEN
               
                  podpredseda
               
            
         
         
            (1)  Ú. v. ES L 268, 14.9.1992, s. 54.
         
            (2)  Rozhodnutie Európskej rady (EÚ) 2019/476 prijaté po dohode so Spojeným kráľovstvom z 22. marca 2019, ktorým sa predlžuje lehota podľa článku 50 ods. 3 Zmluvy o EÚ (Ú. v. EÚ L 80 I, 22.3.2019, s. 1).
         
            (3)  Rozhodnutie Komisie 2010/472/EU z 26. augusta 2010 o dovoze spermy, vajíčok a embryí oviec (Ovine) a kôz (Caprinae) do Únie (Ú. v. EÚ L 228, 31.8.2010, s. 74).
      
      
         
            PRÍLOHA
            Prílohy I a III k rozhodnutiu 2010/472/EÚ sa menia takto:
            
                        1.
                     
                     
                        Tabuľka uvedená v prílohe I k rozhodnutiu 2010/472/EÚ sa mení takto:
                        
                                    a)
                                 
                                 
                                    Za položku týkajúcu sa Čile sa vkladajú tieto riadky:
                                    
                                                „GB
                                             
                                             
                                                Spojené kráľovstvo Veľkej Británie a Severného Írska
                                             
                                             
                                                 
                                             
                                             
                                                 
                                             
                                          
                                                GG
                                             
                                             
                                                Guernsey“
                                             
                                             
                                                 
                                             
                                             
                                                 
                                             
                                          
                              
                                    b)
                                 
                                 
                                    Za položku týkajúcu sa Islandu sa vkladá tento riadok:
                                    
                                                „JE
                                             
                                             
                                                Jersey“
                                             
                                             
                                                 
                                             
                                             
                                                 
                                             
                                          
                              
                  
                        2.
                     
                     
                        Tabuľka uvedená v prílohe III k rozhodnutiu 2010/472/EÚ sa mení takto:
                        
                                    a)
                                 
                                 
                                    Za položku týkajúcu sa Čile sa vkladajú tieto riadky:
                                    
                                                „GB
                                             
                                             
                                                Spojené kráľovstvo Veľkej Británie a Severného Írska
                                             
                                             
                                                 
                                             
                                             
                                                 
                                             
                                          
                                                GG
                                             
                                             
                                                Guernsey“
                                             
                                             
                                                 
                                             
                                             
                                                 
                                             
                                          
                              
                                    b)
                                 
                                 
                                    Za položku týkajúcu sa Islandu sa vkladá tento riadok:
                                    
                                                „JE
                                             
                                             
                                                Jersey“